Беккерель (нэгж)

Беккерель нь Олон улсын нэгжийн систем дэх цацраг идэвхийн нэгж юм. Бк гэж тэмдэглэнэ. Энэхүү нэгж нь цацраг идэвхийг Мари Кюри, Пьер Кюритэй илрүүлэн 1903 онд хамтдаа Нобелийн шагнал хүртсэн эрдэмтэн Антуан Анри Беккерелийн нэрээр нэрлэгдсэн юм.

Беккерель нь задарч буй цацраг идэвхт бодисын тооны өөрчлөлтөөр тодорхойлогддог. Өөрөөр хэлвэл 1 беккерель гэдэг нь секунд бүрт 1 цөм задарч байгаа гэсэн үг юм. Тийм ч болохоор 1 беккерель нь с-1 тэй тэнцэх буюу секундтай урвуу хамааралтай байна.

Ангилал:СИ-системийн нэгж
Ангилал:Радиометрийн нэгж